Negara ato Nagara tu sabua wilaya di bumi pe parmukaan yang depe politik, militer, ekonomi, masarakat, ato budaya ada pamarinta yang kase ator akang. Negara punya sistim pamarinta, atoran dan wet, juga batas wilaya. Sabua negara tu misti punya depe rakyat yang tinggal tetap, wilaya yang jlas, dan pamarinta yang badaulat, juga misti dapa stuju dari negara laeng kalu dia tu sah.
Ada 193 negara anggota PBB, mar ini nyanda samua orang kase stuju akang, lantaran ada juga negara yang badaulat mar nyanda jadi anggota PBB, rupa Vatikan dan Negara Palestina. Ada juga negara badaulat yang banya negara laeng nyanda kase stuju akang, rupa Taiwan.